посочения вредител на територията на държавите членки
 1.Държавите членки провеждат годишни наблюдения на растенията гостоприемници за откриването на посочения вредител на своята територия.
 2.Наблюденията се извършват от компетентните органи или под техния официален надзор.
 3.Наблюденията се извършват въз основа на степента на риска. Те се провеждат на открито, включително обработваеми полета, овощни градини, лозя, както и разсадници, градински центрове и/или центрове за търговия с растения, естествени области и други подходящи места.
 4.Наблюденията се състоят във вземане на проби и изпитване на растенията за засаждане. Като се вземат предвид насоките на Европейския орган за безопасност на храните (Органа) за статистически надеждни и основани на риска наблюдения за Xylella fastidiosa, използваният план на наблюдение и схема за вземане на проби дават възможност с поне 80-процентна сигурност да се установи еднопроцентно ниво на присъствие на заразени растения в съответната държава членка.
 5.Наблюденията се извършват в подходящи за откриване на посочения вредител моменти от годината, като се вземат под внимание биологичните особености на посочения вредител и на неговите вектори и научно-техническата информация, съдържаща се в информационния картон на Органа за наблюдение на вредителите относно Xylella fastidiosa.
 6.Присъствието на посочения вредител се наблюдава чрез едно от молекулярните изследвания, изброени в приложение IV. При положителни резултати, открити в области, различни от демаркационните, присъствието на посочения вредител се потвърждава с още едно молекулярно изследване с положителен резултат от изброените в посоченото приложение, насочено към различни части от генома. Посочените изследвания се извършват на същата проба от растението или — ако е целесъобразно за използваното молекулярно потвърждаващо изследване — върху същия растителен екстракт.
 7.Установяването на подвидовете на посочения вредител се извършва за всеки от растителните видове, за който е установено, че е заразен с посочения вредител в засегнатата демаркационна област. Това установяване се извършва, като се използват молекулярните изследвания, изброени в раздел Б от приложение IV.
 8.Държавите членки докладват за резултатите от наблюденията, посочени в параграф 1, в съответствие с член 22, параграф 3 от Регламент (EС) 2016/2031.
 Член 3
 Планове за действие при извънредни ситуации
 1.Всяка държава членка изготвя план за действие при извънредни ситуации. В него се посочват действията, които да бъдат предприети на засегнатата територия:
 а)ликвидирането на посочения вредител, както е посочено в членове 7—11;
 б)придвижването на посочените растения в Съюза, както е посочено в членове 19—26;
 в)официалните проверки, които да бъдат извършвани на придвижването на посочените растения в Съюза и въвеждането в него на растения гостоприемници, както е посочено в членове 32 и 33.
 Всяка държава членка по целесъобразност актуализира плана си за действие при извънредни ситуации до 31 декември всяка година. Плановете за действие при извънредни ситуации, изготвени съгласно Решение за изпълнение (ЕС) 2015/789, се актуализират до 31 декември 2020 г.
 2.В допълнение към елементите, посочени в член 25, параграф 2 от Регламент (EС) 2016/2031, планът за действие при извънредни ситуации включва всички изброени по-долу елементи:
 а)минималните ресурси, които да се предоставят на разположение, и процедурите за получаване на тези допълнителни ресурси при потвърждаване или съмнение за присъствие на посочения вредител;
 б)правилата, в които подробно са описани процедурите за установяване на собствениците на